
Betegtájékoztató: Információk a felhasználó számára

EpiPen Neo Junior 150 mikrogramm oldatos injekció előretöltött tollban
(autoinjektor)

adrenalin

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További kérdéseivel forduljon kezelőorvosához, gyógyszerészéhez vagy a gondozását végző egészségügyi szakemberhez.
· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
· Ha Önnél bármilyen mellékhatás jelentkezik, tájékoztassa kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.


A betegtájékoztató tartalma:

[bookmark: _Hlk143772941]1.	Milyen típusú gyógyszer az EpiPen Neo Junior autoinjektor és milyen betegségek esetén alkalmazható?
2.	Tudnivalók az EpiPen Neo Junior autoinjektor alkalmazása előtt
3.	Hogyan kell alkalmazni az EpiPen Neo Junior autoinjektort?
4.	Lehetséges mellékhatások
5. Hogyan kell az EpiPen Neo Junior autoinjektort tárolni?
6.	A csomagolás tartalma és egyéb információk


1.	Milyen típusú gyógyszer az EpiPen Neo Junior autoinjektor és milyen betegségek esetén alkalmazható?

Az EpiPen Neo Junior autoinjektor steril oldatot tartalmaz egy autoinjektorban lévő előretöltött fecskendőben, és sürgősségi, izomba történő (intramuszkuláris) injekciózásra szolgál.

Az EpiPen Neo Junior autoinjektor például rovarcsípések vagy rovarmarások, ételek, gyógyszerek vagy egyéb allergének által kiváltott súlyos allergiás reakciók (anafilaxia) valamint fizikai terhelés hatására fellépő vagy ismeretlen eredetű anafilaxia sürgősségi kezelésére alkalmazható.

[bookmark: _Hlk156375811]Hogyan hat az EpiPen Neo Junior autoinjektor?

Az EpiPen Neo Junior autoinjektor hatóanyaga az adrenalin, amely egy adrenerg gyógyszer. Közvetlenül a szívre és keringésre (kardiovaszkuláris rendszer), valamint a légzőrendszerre (tüdő) fejti ki a hatását, kivédi az anafilaxia esetlegesen halálos kimenetelű hatásait, mivel gyorsan összehúzza az ereket, a tüdő izmainak ellazításával javítja a légzést, csökkenti a duzzanatot, és serkenti a szívverést.

Az anafilaxiás reakció az allergénnel való érintkezést követően perceken belül jelentkezhet, és a következő tünetei lehetnek: bőrviszketés, kidudorodó bőrkiütés (mint a csalánkiütés), kipirulás; az ajkak, a torok, a nyelv, a kezek és a lábfejek duzzanata; zihálás; rekedtség; hányinger; hányás; hasi görcsök, és néhány esetben eszméletvesztés.

A reakció amiatt alakul ki, hogy a szervezet igyekszik megvédeni magát az allergénnel (az allergiát okozó idegen anyaggal) szemben, és ezért különböző anyagokat bocsát ki a véráramba. Esetenként az allergiás reakció oka nem ismert.


2.	Tudnivalók az EpiPen Neo Junior autoinjektor alkalmazása előtt

Figyelmeztetések és óvintézkedések
Allergiás vészhelyzet esetén az EpiPen Neo Junior autoinjektor alkalmazására nem vonatkoznak korlátozások.

Ha Önnek anafilaxiás reakciója volt, keresse fel a kezelőorvosát, hogy kivizsgálja, mely anyagokra allergiás, melyeket a jövőben szigorúan kerülnie kell. Fontos tudni, hogy egy anyaggal szembeni allergia, számos hasonló anyaggal szemben is allergiához vezethet.

Mielőtt egyáltalán szükségessé válna az EpiPen Neo Junior autoinjektor alkalmazása, egészségügyi szakemberrel részletesen tekintse át a betegeknek szóló útmutatót és részletesen ismerje meg az autoinjektor működését.

Amennyiben Ön asztmás, nagyobb lehet a súlyos allergiás reakciók kialakulásának kockázata.

Amennyiben Ön ételallergiában szenved, fontos, hogy ellenőrizze az összetevőit mindennek, amit elfogyaszt (beleértve a gyógyszereket is), mivel már egészen kis mennyiség is súlyos reakciót válthat ki.

Tájékoztassa kezelőorvosát, amennyiben az alábbi betegségek valamelyikében szenved:
· szívproblémák (szívbetegség);
· magas vérnyomás;
· pajzsmirigy-túlműködés (hipertireózis);
· cukorbetegség;
· magas szembelnyomás (zöldhályog, más néven glaukóma);
· súlyos veseproblémák;
· a prosztata daganatos megbetegedése (maradék vizelet kialakulása prosztata adenoma miatt);
· magas kalciumszint vagy alacsony káliumszint a vérben;
· Parkinson-kór.

Akkor is nagyobb a mellékhatások jelentkezésének a kockázata, ha Ön idős vagy terhes.

Ezen aggályok ellenére az adrenalin nélkülözhetetlen az anafilaxia kezelésében. Minden ilyen betegnek illetve minden olyan személynek, aki olyan helyzetbe kerülhet, hogy allergiás reakcióban szenvedő betegnél EpiPen Neo Junior autoinjektort alkalmazzon, megfelelően el kell magyarázni, hogy azt milyen esetekben kell alkalmaznia.

Az EpiPen Neo Junior autoinjektor kezelése

A véletlen beadás elkerülése érdekében a használati utasításokat pontosan be kell tartani.

Az EpiPen Neo Junior autoinjektort csak a comb külső részén szabad alkalmazni. Az injekció a farizomba nem adható.

Figyelmeztetések: A véletlenül kézbe vagy ujjba adott injekció az érintett terület vérellátásának elvesztéséhez vezethet. Ha véletlenül ezekbe a területekbe adtak be injekciót, a kezelés érdekében haladéktalanul keresse fel a legközelebbi kórház sürgősségi osztályát.

Ha Önnél a bőr alatti zsírréteg vastag, akkor fennáll annak a kockázata, hogy az adrenalin nem éri el az izomszövetetet, és ez esetben egyetlen adag EpiPen Neo Junior autoinjektor alkalmazása nem elegendő. Szükség lehet egy második injekcióra, ezért két autoinjektor legyen Önnél. Gondosan kövesse a használati utasítást a 3. pontban leírtak szerint.

Gyermekek és serdülők

30 kg-nál nagyobb testtömegű gyermekek és serdülők:
A szokásos adag 300 mikrogramm izomba beadva. A 30 kg-nál nagyobb testtömegű gyermekeknek és serdülőknek az adagonként 300 mikrogramm adrenalint tartalmazó EpiPen Neo autoinjektort kell felírni.

15 kg és 30 kg közötti testtömegű gyermekek:
Az EpiPen Neo Junior autoinjektor 150 mikrogramm adrenalint tartalmaz adagonként, és 15 kg és 30 kg közötti testtömegű gyermekek számára alkalmas.

15 kg-nál kisebb testtömegű gyermekek:
Az EpiPen Neo Junior autoinjektor alkalmazhatóságát a kezelőorvosnak kell egyénileg meghatározni. Alkalmazása 7,5 kg-nál kisebb testtömegű gyermekeknél nem ajánlott, kivéve életveszély esetén, orvosi felügyelet mellett.

Egyéb gyógyszerek és az EpiPen Neo Junior autoinjektor
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.

Ez különösen fontos akkor, ha az alábbiak közül bármelyik gyógyszert szedi:
· a szívet a szabálytalan szívverésre (aritmiák) érzékenyítő gyógyszerek, mint például digitálisz vagy kinidin;
· antidepresszánsok, például triciklusos antidepresszánsok, vagy monoamin-oxidáz-gátlók (MAO-gátlók), mivel az adrenalin hatásai felerősödhetnek;
· a Parkinson-kór kezelésére alkalmazott gyógyszerek, mint katekol-O-metil-transzferáz (COMT) -gátlók és a levodopa, mivel az adrenalin hatásai felerősödhetnek;
· szívbetegségek kezelésére alkalmazott, vagy az idegrendszer betegségeinek kezelésére alkalmazott, alfa-blokkolóknak és béta-blokkolónak nevezett gyógyszerek, mivel az adrenalin hatásai gyengülhetnek;
· a pajzsmirigybetegségek gyógyszerei;
· az asztmás betegek légzésének könnyítését segítő gyógyszerek (teofillin);
· a szülés során alkalmazott gyógyszerek (oxitocin);
· az idegrendszerre ható gyógyszerek (paraszimpatolitikumok);
· allergia kezelésére alkalmazott gyógyszerek, például difenhidramin vagy klórfeniramin.

Cukorbetegeknél az EpiPen Neo Junior autoinjektor alkalmazása után a vércukorszint gondos ellenőrzése szükséges, mivel az adrenalin befolyásolhatja a szervezet inzulintermelését, és emiatt a vércukorszint megemelkedhet.

Az EpiPen Neo Junior autoinjektor egyidejű alkalmazása étellel, itallal vagy alkohollal
Étel vagy ital fogyasztása nem befolyásolja az EpiPen Neo Junior autoinjektor alkalmazását.
Tájékoztassa orvosát, ha alkoholt fogyasztott, mivel az adrenalin hatása felerősödhet.

Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

Terhesség
Az adrenalin terhesség során történő alkalmazásával kapcsolatban csak korlátozott tapasztalat áll rendelkezésre.
Életet veszélyeztető, hirtelen kialakuló helyzetekben ne habozzon alkalmazni az EpiPen Neo Junior autoinjektort, mivel mind az Ön, mind gyermekének élete veszélyben lehet.

Szoptatás
Az EpiPen Neo Junior autoinjektor várhatóan nincsen hatással a szoptatott csecsemőre.

A készítmény hatásai a gépjárművezetéshez és a gépek kezeléséhez szükséges képességekre
A gépjárművezetéshez és a gépek kezeléséhez szükséges képességeket az adrenalin beadása nem befolyásolja. Ugyanakkor nem szabad vezetnie, mivel még fennállhatnak Önnél az anafilaxiás reakció tünetei.

Az EpiPen Neo Junior autoinjektor nátrium-diszulfitot (E223) tartalmaz
A nátrium-diszulfit ritkán súlyos túlérzékenységi reakciókat és hörgőgörcsöt okozhat.
A készítmény kevesebb mint 1 mmol (23 mg) nátriumot tartalmaz adagonként, azaz gyakorlatilag „nátriummentes”.


3.	Hogyan kell alkalmazni az EpiPen Neo Junior autoinjektort?

Csak egyszeri alkalmazásra.

[bookmark: _Hlk145332473]Az EpiPen Neo Junior autoinjektor kizárólag sürgősségi támogató kezelésként azonnali (önmagának történő) beadásra szolgál, és nem helyettesíti az azonnali orvosi ellátást.

Az EpiPen Neo Junior autoinjektort az anafilaxia tüneteinek felismerését követően haladéktalanul alkalmazni kell.

Ha tünetei nem javulnak, vagy romlanak, 5–15 perccel az első injekció beadása után egy második EpiPen Neo Junior autoinjektor is alkalmazható. Mindig két EpiPen Neo Junior autoinjektor legyen Önnél.

Azonnal hívja a helyi sürgősségi szolgálatot, még akkor is, ha az injekció beadása után a tünetek javulnak.

Az EpiPen Neo Junior autoinjektorok alkalmazása után azonnal újabbakat kell kiváltani.

Adagolás
Az adagot kezelőorvosa személyre szabottan állapítja meg.

[bookmark: _Hlk144992474]Gyermekek és serdülők
15 kg és 30 kg közötti testtömegű gyermekek számára a szokásos adag 150 mikrogramm adrenalin, amely az EpiPen Neo Junior autoinjektorban rendelkezésre áll.

7,5 kg és 15 kg közötti testtömegű gyermekek számára az EpiPen Neo Junior autoinjektor alkalmazhatóságát kezelőorvosa egyénileg fogja meghatározni.

Alkalmazása 7,5 kg-nál kisebb testtömegű gyermekeknél nem ajánlott, kivéve életveszély esetén, orvosi felügyelet mellett.

30 kg-nál nagyobb testtömegű felnőttek, gyermekek és serdülők számára elérhető a 300 mikrogramm adrenalint tartalmazó EpiPen Neo autoinjektor (izomba történő beadásra szolgál).

Ha akut allergiás reakció jeleit észleli, azonnal alkalmazza az EpiPen Neo Junior autoinjektort.

Néha egyetlen adrenalin-adag nem elegendő egy súlyos allergiás reakció hatásainak teljes visszafordítására. Ezért orvosa valószínűleg több mint egy EpiPen Neo Junior autoinjektort ír fel Önnek. Amennyiben az első injekció beadását követő 5–15 percen belül tünetei nem javulnak, vagy romlik az állapota, Önnek vagy hozzátartozójának egy második EpiPen Neo Junior autoinjektort is alkalmaznia kell. Ezért mindig két EpiPen Neo Junior autoinjektor legyen Önnél.

Javasolt, hogy családtagjainak, gondozóinak vagy tanárainak is tanítsák meg az EpiPen Neo Junior autoinjektor helyes használatát.

Fontos tudnivalók az alkalmazás előtt:
· Az EpiPen Neo Junior autoinjektorhoz egy EpiPen Neo Trainer elnevezésű gyakorlótoll is elérhető. Az EpiPen Neo Trainer gyakorlótoll szürke színű. A szürke EpiPen Neo Trainer gyakorlótoll nem tartalmaz gyógyszert és tűt.
· Rendszeresen gyakoroljon az EpiPen Neo Trainer gyakorlótollal, de allergiás vészhelyzet (anafilaxia) esetére mindig legyenek Önnél EpiPen Neo Junior autoinjektorai.
· Ha az EpiPen Neo Junior autoinjektort fiatal gyermeknél alkalmazza, kérjen meg egészségügyi szakembert, hogy mutassa meg, az adag beadása során hogyan kell a lábat megfelelően a helyén tartani.
· Ne kísérelje meg szétszedni az EpiPen Neo Junior autoinjektort.
· Ne ejtse le az EpiPen Neo Junior autoinjektort. Ha az autoinjektor leesik, ellenőrizze, hogy az nem sérült-e meg, vagy nem szivárog-e. Ha sérülés vagy szivárgás észlelhető, illetve feltételezhető, új autoinjektor felírása érdekében vegye fel a kapcsolatot kezelőorvosával.
· Tartsa EpiPen Neo Junior autoinjektort és az összes gyógyszert gyermekektől elzárva.

Használati utasítások
Mielőtt valaha alkalmaznia kellene, alaposan tanulmányozza az EpiPen Neo Junior autoinjektort (lásd az ábrát), hogy mikor és hogyan kell alkalmazni az eszközt.
[bookmark: _Hlk145331329]
Allergiás vészhelyzetek (anafilaxia) esetén
Olvassa el figyelmesen ezeket az utasításokat, mielőtt elkezdi alkalmazni az EpiPen Neo Junior autoinjektort.
Amikor kezelőorvosa EpiPen Neo Junior autoinjektort ír fel, Önnek mindenképpen meg kell értenie azt, hogy miért kerül sor az eszköz felírására. Biztosnak kell lennie abban, hogy pontosan tudja, hogyan kell alkalmazni az eszközt. Ezt a gyógyszert mindig a kezelőorvosa vagy gyógyszerésze által elmondottaknak megfelelően alkalmazza. Ha nem biztos abban, hogy hogyan kell alkalmazni, kérje meg kezelőorvosát, a gondozását végző egészségügyi szakembert vagy gyógyszerészét, hogy ismételje el az utasításokat.

Javasolt, hogy családtagjainak, gondozóinak vagy tanárainak is tanítsák meg az EpiPen Neo Junior autoinjektor helyes használatát. Amennyiben az injekciót gondozó adja be, az injekció beadása során tartsa a lábat mozdulatlanul, hogy minimalizálni lehessen a lábsérülések kockázatát.

Csak akkor kövesse ezeket az utasításokat, ha készen áll a beadásra.
Ha bármilyen kérdése van, forduljon az egészségügyi szakemberhez.

Az EpiPen Neo Junior autoinjektor ellenőrzése

	· Ellenőrizze az oldatot időnként az autoinjektor ellenőrző ablakán keresztül, hogy meggyőződjön róla, hogy az oldat tiszta, színtelen és szemcséktől mentes.
· Ellenőrizze a garanciazárat (lásd az A. ábrát), hogy azon nem látható-e a garanciazár megsérülésének jele. Váltson ki egy új autoinjektort, ha a garanciazár sérült.
· Ellenőrizze az EpiPen Neo Junior autoinjektor oldalán lévő fekete mezőben látható lejárati dátumot. Váltson ki egy új autoinjektort, ha a lejárati dátum elmúlt.

Az EpiPen Neo Junior autoinjektor alkalmazása 2 műveletből áll: felkészülés és beadás
	
Felkészülés

1 Vegye ki az autoinjektort a dobozból.
2 Olvassa el az autoinjektor címkéjén található használati útmutatót.
3 Az eltávolításhoz fordítsa el a biztonsági kupakot (lásd a B. ábrát).
Ha nem injekció beadására készül, ne vegye le a biztonsági kupakot.

Megjegyzés: 
· A biztonsági kupak szorosan illeszkedik. Az eltávolításhoz erősen csavarja el.
Az eltávolítást követően ne helyezze vissza a biztonsági kupakot.
· A véletlen befecskendezés elkerülése érdekében soha ne helyezze hüvelykujját, ujját vagy kezét a narancssárga tűvédő fölé. Véletlen befecskendezés esetén haladéktalanul kérjen orvosi segítséget.


Beadás
	4 Tartsa a lábat stabilan a helyén (gyermeknek történő beadáskor).
(Lásd a C. ábrát).
	[image: ]

	5 Határozottan nyomja az autoinjektort a comb külső részéhez, amíg kattanást nem hall (lásd a D. ábrát). A kattanás jelzi, hogy a befecskendezés megkezdődött. Az autoinjektor ruhán/nadrágon keresztül is alkalmazható.

	6 Tartsa szorosan ott 3 másodpercig (számoljon lassan: 1, 2, 3) (lásd az E. ábrát). A befecskendezés ezzel befejeződött. 
	[image: ]TARTSA OTT 3 MÁSODPERCIG


	7 Távolítsa el az autoinjektort az injekció beadási helyéről (lásd az F. ábrát). A narancssárga tűvédő kihúzódik, így lefedi a tűt, és piros jelzéssel takarja el az ellenőrző ablakot.

	8 Masszírozza az injekció beadási helyét 10 másodpercen keresztül (lásd a G. ábrát). 

Azonnal hívja a segélyhívót (112), még akkor is, ha az injekció beadása után a tünetek javulnak. Azonnal kérjen hívjon orvosi segítséget, hívjon mentőt, és jelezze, hogy anafilaxiája van.10 másodperc


Ne feledje, hogy egy második autoinjektorra is szüksége lehet.
· Szükség lehet egy második adrenalin-adagra, ha a tünetek 5–15 perc után sem szűnnek meg, vagy visszatérnek. Amennyiben második adagra van szükség, ismételje meg az 1–8. lépést.
· Mindig két autoinjektor legyen Önnél arra az esetre, ha második adagra van szükség.

Fontos tudnivalók – a beadás után
· Hívja a 112-es telefonszámot, még akkor is, ha a tünetek az injekció beadása után javulnak. Kórházba kell mennie, ahol megfigyelik, vagy további kezelésben részesítik. Erre azért van szükség, mert a tünetek kis idő elteltével újra jelentkezhetnek.
· A mentő kiérkezéséig felemelt lábakkal feküdjön hanyatt, ha ez nem okoz légzési nehézséget, ha igen, akkor üljön fel. Kérjen meg valakit, hogy maradjon Ön mellett, amíg a mentő megérkezik, arra az esetre, ha újból rosszul lenne.
· Az eszméletlen beteget stabil oldalfekvő helyzetbe kell helyezni.

Fontos tudnivalók – alkalmazás után
· Az EpiPen Neo Junior autoinjektor egyszer használatos injekciós eszköz, amely fix adrenalin-adag beadására szolgál.
· Az autoinjektor nem használható fel újra. Az autoinjektor aktiválását követően ne kísérelje meg újra felhasználni az EpiPen Neo Junior autoinjektort.
· Az autoinjektor használatát követően a biztonsági kupak nem tehető vissza a helyére.
· A megfelelő adag beadását az jelzi, hogy a narancssárga tűvédő kihúzódik, és az ellenőrző ablakot piros jelzés fedi.

Megsemmisítés és új autoinjektor kiváltása:
· Jelezze az egészségügyi szakembernek, hogy adrenalint kapott. Mutassa meg egészségügyi szakembernek, hogy hová kapta az injekciót.
· Ellenőrzés és megfelelő megsemmisítés céljából vigye el a használt EpiPen Neo Junior autoinjektort az egészségügyi szakemberhez.
· Alkalmazás után kérje új autoinjektor felírását.

Ha az előírtnál több EpiPen Neo Junior autoinjektort alkalmazott
Adrenalin túladagolása vagy véletlen beadása esetén mindig azonnal forduljon orvoshoz.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Ritkán súlyos bőrfertőzéseket és lágyszöveti fertőzéseket (az injekció beadási helyén jelentkező fertőzéseket) jelentettek. Az injekció beadási helyén kialakuló fertőzések jeleinek – például duzzanat, vörösség, melegség illetve fájdalom – fellépése esetén azonnal forduljon orvoshoz.

Beszámoltak olyan esetekről, hogy az injekciót véletlenül a kézbe vagy a lábfejbe adták be, ami a vérellátás megszűnését eredményezheti az érintett területeken. Véletlen beadás esetén mindig azonnal forduljon orvoshoz.

A nátrium-diszulfitra érzékeny betegeknél allergiás reakciók léphetnek fel.

Ritka (1000-ből legfeljebb 1 beteget érinthet): a szívizom károsodását (stressz kardiomiopátia) észlelték adrenalinnal kezelt betegeknél.

Nem ismert gyakoriságú (a gyakoriság a rendelkezésre álló adatokból nem állapítható meg):
· aggódás, idegesség vagy szorongás;
· fejfájás;
· szédülés;
· remegés;
· gyors vagy szabálytalan szívverés (szívdobogásérzés, szívritmuszavar);
· szabálytalan és nem koordinált összehúzódások a szív alsó üregeiben (kamrafibrilláció);
· súlyos mellkasi fájdalmak;
· esetenként súlyos gyors szívverés;
· magas vérnyomás;
· sápadtság;
· nehézlégzés;
· hányinger, hányás;
· verejtékezés;
· gyengeség;
· fertőzés az injekció beadási helyén, véraláfutás az injekció beadási helyén, vérzés, elszíneződés, bőrpír, hideg érzet, zsibbadás és csontsérülés.

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


[bookmark: _Hlk158714841]5.	Hogyan kell az EpiPen Neo Junior autoinjektort tárolni?

A gyógyszer gyermekektől elzárva tartandó!

A dobozon és a címkén feltüntetett lejárati idő (EXP) után ne alkalmazza ezt a gyógyszert. A lejárati idő az adott hónap utolsó napjára vonatkozik.

Legfeljebb 25 C-on tárolandó. Hűtőszekrényben nem tárolható! Nem fagyasztható!

[bookmark: _Hlk145330833]Óvja a fénytől, ne tegye ki szélsőséges hidegnek vagy hőnek. Például ne tárolja a jármű kesztyűtartójában.

A fénytől való védelem érdekében az autoinjektort tartsa a dobozában.
Levegőnek vagy fénynek kitéve az oldat színe sötétté válik. Ne felejtse el időről időre ellenőrizni az EpiPen Neo Junior autoinjektorban lévő fecskendő tartalmát, hogy a folyadék továbbra is tiszta és színtelen-e. Amennyiben a lejárati idő letelt vagy bármilyen elszíneződést vagy csapadékot (szilárd anyag) észlel, váltson ki másik autoinjektort.

Ha leejti, vizsgálja meg az autoinjektort. Ha sérülést vagy szivárgást észlel, váltson ki másik autoinjektort.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz az EpiPen Neo Junior autoinjektor?
A készítmény hatóanyaga: adrenalin. 150 mikrogramm adrenalint tartalmaz (adrenalin-tartarát formájában) 0,3 ml oldatot tartalmazó előretöltött tollanként.

Egyéb összetevők:
nátrium-diszulfit (E223);
nátrium-klorid;
dinátrium-edetát;
[bookmark: 6.2_Incompatibilities][bookmark: 6.3_Shelf_life][bookmark: 6.4_Special_precautions_for_storage][bookmark: 6.5_Nature_and_contents_of_container]sósav (a pH beállításához);
injekcióhoz való víz.

Milyen az EpiPen Neo Junior autoinjektor külleme és mit tartalmaz a csomagolás?
Tiszta és színtelen injekciós oldat egy előretöltött tollban (autoinjektorban). Az autoinjektor egy üvegfecskendőt tartalmaz, amely egy műanyag autoinjektoros tollba van illesztve.

Az EpiPen Neo Junior autoinjektor 0,3 ml oldatos injekciót tartalmaz. Az autoinjektor 150 mikrogramm adrenalinnak megfelelő adag adrenalin-tartarátot ad le.

Az aktiválás utáni tűhossz körülbelül 13,5 mm.

Kiszerelések:
1 db előretöltött injekciós toll
2 × 1 db előretöltött injekciós toll
Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja
[bookmark: _Hlk504397180]Viatris Healthcare Limited
Damastown Industrial Park
Mulhuddart
Dublin 15
DUBLIN
Írország

Gyártó 
MEDA Pharma GmbH & Co. KG
Benzstrasse 1
D-61352 Bad Homburg
Németország

Ezt a gyógyszert az Európai Gazdasági Térség tagállamaiban az alábbi neveken engedélyezték:

	A tagállam neve
	A gyógyszer neve 

	Ausztria
	EpiPen N Junior

	Belgium
	EpiPen Next Junior

	Bulgária
	ЕпиПен Н Джуниор (EpiPen N Junior)

	Csehország, Dánia, Izland, Norvégia
	EpiPen Jr. Neo

	Magyarország
	EpiPen Neo Junior

	Észtország, Lettország, Litvánia
	Epixust

	Ciprus, Görögország, Málta, Lengyelország
	Epipen Junior

	Finnország
	Epinadren Junior

	Franciaország
	Adrenaline Viatris

	Hollandia, Írország
	EpiPen Evo Junior

	Horvátország
	Orduxato

	Olaszország
	Epipen

	Portugália
	EpiPen N

	Románia
	EpiPen Neo

	Spanyolország
	Altellus Neo

	Svédország
	EpiPen Jr. Twist

	Szlovákia
	EpiPen Neo Jr.

	Szlovénia
	Epipen ADR



OGYI-T-20039/07	1×0,3 ml	autoinjektor tollban elhelyezett, brómbutil gumidugóval lezárt, tűvel ellátott üvegfecskendőben
OGYI-T-20039/08	2×0,3 ml	autoinjektor tollban elhelyezett, brómbutil gumidugóval lezárt, tűvel ellátott üvegfecskendőben

[bookmark: _GoBack]A betegtájékoztató legutóbbi felülvizsgálatának dátuma: 2026. május.

